Diari Oficial de la Generalitat Valenciana


Sumari del DOGV 3899, del 18-12-2000 (2000/9716)

Informació pública del programa d'actuació integrada per a la unitat d'execució número 27 del Pla General d'Ordenació Urbana de Sagunt.
---------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9716


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada per a la unitat d'execució número 27 del Pla General d'Ordenació Urbana de Sagunt. [2000/S9716]
  
Per la present, us comuniquem, que en virtut de les atribucions que em confereix la legislació vigent, amb data 6 de novembre de 2000, he resolt el següent:
  
Vist que mitjançant escrit que té entrada en data 1 de juny de 2000, el senyor Julián Castelblanque Pérez, que actua en nom i representació de la mercantil Alser, SL, presenta proposta de programa d'actuació integrada per a la unitat d'execució número 27 del vigent Pla General d'Ordenació Urbana.
  
La documentació presentada es:
  
Memòria del programa.
  
Cèdula d'urbanització.
  
Avantprojecte d'urbanització.
  
Annexos a l'avantprojecte (CT, enllumenat, LMT, LBT).
  
Vist que en data 20 de juny de 2000, l'Oficina Tècnica de Planejament informa:
  
Objectius:
  
Aconseguir la connexió i integració adequada de la nova urbanització amb les xarxes d'infraestructura, comunicacions i serveis públics existents amb la trama urbana viària:
  
Informe:
  
La superfície de l'àmbit d'actuació és de 14.471,33 metres quadrats. Que difereixen dels 14.600 metres quadrats que consten en la fitxa de planejament la qual cosa suposa una diferència del 0,88 per cent com a conseqüència de la major precisió de la nova cartografia en la qual es basen (no s'aporten coordenades o costes del replanteig).
  
La superfície de les parcel·les netes resultants (ús lucratiu privat) és de 4.489 metres quadrats (+ 70 metres quadrats) dels 4.419 metres quadrats del planejament, sent-ne coincident l'aprofitament total 19.102 metres quadrats/t.
  
La unitat reparcel·lable no s'ajusta en l'avantprojecte d'urbanització a la delimitació establida en el planejament en el límit nord-oest (plànols 1-3; 1-4; 1-5; 2.1.1, 2.1.2; 2.2; 2.3; 2.4; 2.6; 2.7).
  
Vist que es comunica de l'informe anterior a l'urbanitzador, el qual presenta nou plànol 1-3 d'informació delimitació de la unitat d'actuació 27, en data 12 de setembre de 2000; el qual és informat per l'Oficina Tècnica de Planejament en data 11 d'octubre de 2000 de la següent manera:
  
L'escrit presentat se limita a fer constar que es compleixen els paràmetres pel que fa a la delimitació establida en el planejament a la vegada que el traçat del viari i espais lliures es troben dimensionats segons les seccions del programa d'actuació integrada la unitat 28 limítrof i actualment en execució.
  
Pel que fa a la rasant projectada (per als vianants-Formentera/I. de la Toja) s'indica que es respectarà en el projecte la trama urbana consolidada dins de la unitat d'actuació 24.
  
Conclusió: s'informa favorablement pel que fa al compromís que es manifesta, no obstant això es reitera la mancança d'aportació de dades en suport informàtic que faciliten les comprovacions com al posterior replanteig d'alineacions.
  
Vist que en data 26 de juny de 2000, el Departament de Projectes i Obres informa:
  
En relació amb l'avantprojecte d'urbanització corresponent a la unitat d'actuació número 27, aquesta oficina tècnica, informa:
  
L'avantprojecte presentat conté la documentació justificativa necessària, segons l'article 29.4 de la Llei Reguladora de l'Activitat Urbanística, en relació amb el sistema viari que defineix.
  
Vist que en data 27 de juliol de 2000, l'enginyer industrial informa de l'avantprojecte esmentat en el sentit següent:
  
Examinat l'avantprojecte d'urbanització més amunt esmentat, seguidament us informa de les deficiències que s'han observat, així com algunes qüestions que s'hauran de tenir en compte en el projecte d'urbanització, pel que fa a les instal·lacions de proveïment d'aigua, clavegueram i enllumenat públic.
  
Proveïment d'aigua.
  
a) En els nusos de connexió 8, 9 i 11 no s'hauran de disposar vàlvules de comporta.
  
b) En el nus 7 s'haurà d'afegir una vàlvula de comporta en la canonada Ø 125 mil·límetres del carrer Illa de Sardenya, situada a la dreta de la Te d'unió.
  
c) En el nus 5 s'haurà d'afegir una vàlvula de composta, situada al carrer de Cánovas del Castillo, en la part de baix de la Te d'entroncament.
  
d) Tenint en compte la limitació de l'accés de vehicles al carrer per als vianants, s'haurà d'estudiar el canvi de situació de l'hidrant que s'ha previst en aquest carrer, a una zona a la qual puguen accedir amb facilitat els vehicles de bombers, tenint en compte la separació.
  
Vist que en data 6 d'octubre de 2000, l'enginyer tècnic industrial informa:
  
A la vista de la documentació aportada per l'empresa projectista es considera que compleix en general amb els condicionants tècnics requerits per a aquest tipus d'instal·lacions d'enllumenat públic, i s'hauran de previndre en el projecte definitiu els punts relatius a:
  
1) Descripció de les característiques del reductor de fluix en capçalera.
  
2) Enumeració de punts de llums per a la posterior localització per part d'aquest departament en cas d'avaries.
  
3) Definir un sistema de segellat-tapament dels tubs en les arribades a les arquetes.
  
4) Justificació mitjançant càlculs luminotècnics de l'enllumenat existent al carrer Illa de Sardenya o en cas d'obtenir-se nivells d'il·luminació baixos inclusió en projecte de les millores previstes.
  
Vist que en data 2 de novembre de 2000, el cap de manteniment informa l'avantprojecte d'urbanització de la unitat d'actuació 27:
  
Mobiliari urbà: es considera l'adequat tant en nombre com en qualitat.
  
Jardineria: s'haurien de substituir les espècies següents:
  
- Proknsonia aculeata per jacaranda mimosaefolia.
  
- Sophora Japonica Pendula jardí per alineació formada amb Citrus Aurantium i Prunus Pisardii.
  
- Tamaris Galica per Acacia Cyanophilla (Mimosa).
  
- Catalpa Bognonidades per Parkinsonia Aculeata.
  
- Gleditchia Thriacantos per Robinia Pseudoacacia-Casque Rouge.
  
- Tapizante Hedera Helilz per Lantana Camara variada.
  
Reg: la solució proposada és compatible amb les instal·lacions municipals i es planteja de forma correcta.
  
Per tot l'exposat s'emet informe favorable, i queda tot pendent de la presentació del corresponent projecte d'urbanització amb l'inici previ de les obres.
  
Atés que el programa d'actuació integrada s'ha d'ajustar en el seu tràmit al que estableixen els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la Llei, estableix que els programes d'actuació integrada, s'hauran de sotmetre al tràmit d'informació pública, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, es comunica de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el seu contingut al domicili fiscal de qui consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de l'última publicació de l'edicte. Qualsevol interessat podrà comparèixer en l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si s'escau, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística.
  
Per una altra banda es dóna a conéixer, que durant el període de cinc dies, comptadors a partir del venciment del termini anterior podran presentar-se les propostes juridicoeconòmiques; a no ser que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, i s'anunciarà en el tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà celebració a les 12.00 hores del primer dia hàbil a la conclusió del termini per a presentar-les, en el Departament d'Urbanisme. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les proposicions.
  
Per tant, i d'acord amb tot l'anterior resolc:
  
Sotmetre al tràmit d'informació pública en la forma, termes i terminis recollits en el cos d'aquest escrit, el programa d'actuació integrada que comprén memòria de programa, cèdula d'urbanització, avantprojecte d'urbanització i projectes elèctrics de la unitat d'actuació número 27 del vigent Pla General d'Ordenació Urbana.